আন্তর্জাতিক ইসলামী বিশ্ববিদ্যালয় চট্টগ্রাম

আন্তর্জাতিক ইসলামী বিশ্ববিদ্যালয় চট্টগ্রাম (সংক্ষেপে আইআইইউসি) বাংলাদেশের সরকার কর্তৃক অনুমোদিত একটি বেসরকারি বিশ্ববিদ্যালয়। ২০০৪ সালে ইউজিসি চালিত একটি জরিপে এটি শীর্ষ ৯ টি বেসরকারি বিশ্ববিদ্যালয়ের তালিকায় স্থান লাভ করে। বর্তমানে বিশ্ববিদ্যালয়টি ৪৩০ জন শিক্ষক (৩১৭ জন পূর্ণকালীন) ও ১২০০০ জন ছাত্র ছাত্রী রয়েছে। সর্বমোট ৬০ একর আয়তনের ক্যাম্পাস নিয়ে গঠিত। এটি বাংলাদেশের বৃহত্তম বেসরকারি বিশ্ববিদ্যালয়গুলোর মধ্যে অন্যতম।
ইতিহাস

থাম্ব|কেন্দ্রীয় জামে মসজিদ

ইসলামী বিশ্ববিদ্যালয় চট্টগ্রাম ট্রাস্ট (আইইউসিটি) এর তত্ত্বাবধানে থাকা এই বিশ্ববিদ্যালয়টি ১১ই ফেব্রুয়ারি ১৯৯৫ সালে বাংলাদেশের ১৯৯২ সালের বেসরকারি বিশ্ববিদ্যালয় আইনের আওতায় অনুমোদন লাভ করে এবং সেই বছর থেকেই এর কার্যক্রম আরম্ভ হয়। ইসলামী বিশ্ববিদ্যালয় চট্টগ্রাম প্রতিষ্ঠিত বিশ্ববিদ্যালয়টি ২০০০ সালে আন্তর্জাতিক ইসলামী বিশ্ববিদ্যালয় চট্টগ্রাম (আইআইইউসি) নামে উন্নীত হয়।

২০১০ সালে সংশোধিত বেসরকারী বিশ্ববিদ্যালয়ের আইন অনুযায়ী শাখা ক্যাম্পাস আইনানুগ নয় সাব্যস্ত হলে ২০১৬ সালে চট্টগ্রামের বাইরে থাকা ঢাকা ক্যাম্পাসসহ চট্টগ্রাম নগরীতে থাকা ফিমেল ক্যাম্পাস ও চকবাজারে থাকা প্রথম ক্যাম্পাস বন্ধ করে বিশ্ববিদ্যালয়টির সীতাকুণ্ডের স্থায়ী কুমিরা ক্যাম্পাসে বর্তমানে পাঠদান করছে। ২০২২ সালের ১১ সেপ্টেম্বর বিশ্ববিদ্যালয়টির ৫ম তম সমাবর্তন অনুষ্ঠিত হয়।

২০২১ সালের মার্চ মাসে বিভিন্ন অভিযোগের প্রেক্ষিতে পূর্ববর্তী ট্রাস্টি বোর্ড বাতিল করে আবু রেজা মুহাম্মদ নেজামউদ্দিন নদভীকে চেয়ারম্যান হিসেবে নতুন ট্রাস্টি বোর্ড অনুমোদন করে তৎকালীন সরকার।

২০২৪ সালের ৫ আগষ্ট আওয়ামী লীগ সরকার পতনের পর বিশ্ববিদ্যালয়ের পুনরায় ট্রাস্টি বোর্ড চেয়ারম্যান নির্বাচিত হন শামসুল ইসলাম।
ক্যাম্পাস

থাম্ব|কেন্দ্রীয় শহীদ মিনার
আন্তর্জাতিক ইসলামী বিশ্ববিদ্যালয় চট্টগ্রামের স্থায়ী ক্যাম্পাস চট্টগ্রামের সীতাকুন্ড উপজেলার কুমিরায় অবস্থিত। বিশ্ববিদ্যালয়টির স্থায়ী ক্যাম্পাস মেইল ও ফিমেল একাডেমিক জোনে বিভক্ত। যেখানে, পৃথক অ্যাকাডেমিক ভবনে ছাত্র-ছাত্রীদের আলাদাভাবে পাঠদান করা হয়। পাঁচটিরও অধিক অ্যাকাডেমিক ভবন, পাঁচটি অনুষদ ভবন, একটি গ্রন্থাগার ভবন, কেন্দ্রীয় মসজিদ ও অডিটোরিয়াম নিয়ে চলছে বিশ্ববিদ্যালয়ের সমস্ত কার্যক্রম।
অনুষদ ও বিভাগসমূহ

বিজ্ঞান ও প্রকৌশল অনুষদ

থাম্ব|বিজ্ঞান ও প্রকৌশল অনুষদ ভবন
থাম্ব|সিএসই ভবন
* কম্পিউটার বিজ্ঞান ও প্রকৌশল বিভাগ
* বিএসসি ইন ইঞ্জিনিয়ারিং [আইইবি স্বীকৃত ও প্রত্যয়িত]
** কম্পিউটার বিজ্ঞানে পেশাদার ডিপ্লোমা (ডিসিএস)
** কম্পিউটার বিজ্ঞান ও প্রকৌশলে মাস্টার্স অব সায়েন্স (এমএসসি)
* তড়িৎ ও ইলেকট্রনিক্স প্রকৌশল বিভাগ
* কম্পিউটার ও যোগাযোগ প্রকৌশল বিভাগ
* ইলেকট্রনিক্স ও যোগাযোগ প্রকৌশল বিভাগ
* পুরকৌশল বিভাগ
* ফার্মেসি বিভাগ
ব্যবসায় অধ্যয়ন অনুষদ

থাম্ব|ব্যবসায় প্রশাসন অনুষদ ভবন
* ব্যবসায় প্রশাসনের মাস্টার্স (এমবিএ) [নিয়মিত]
* ব্যবসায় প্রশাসনের মাস্টার্স (এমবিএ) [নির্বাহী]
* ব্যাংক ব্যবস্থাপনায় মাস্টার্স (এমবিএম)
* ব্যবসায় প্রশাসনে ব্যাচেলর (বিবিএ)
আইন অনুষদ

থাম্ব|আইন অনুষদ ভবন
* ব্যাচেলর অব ল (এলএলবি অনার্স)
* মাস্টার্স অব ল'স (এলএলএম)
চারুকলা ও মানবিক অনুষদ

* ইংরেজি ভাষা ও সাহিত্য (ইএলএল): ইংরেজি ভাষা ও সাহিত্যে মাস্টার্স অব আর্টস, ইংরেজি ভাষা শিক্ষকতায় (আরএলটি) স্নাতকোত্তর,
* ইংরেজি ভাষা ও সাহিত্যে স্নাতক (অনার্স)
* আরবি ভাষা ও সাহিত্যে ব্যাচেলর অব আর্টস
সামাজিক বিজ্ঞান অনুষদ

* অর্থনীতি ও ব্যাংকিংয়ে স্নাতক বি এস এস (অনার্স)
* অর্থনীতি ও ব্যাংকিংয়ে মাস্টার্স এম এস এস
* গ্রন্থাগার ও তথ্য বিজ্ঞানে স্নাতকোত্তর ডিপ্লোমা (পিজিডিএলআইএস)
শরীয়াহ ও ইসলামি শিক্ষা অনুষদ

* কুরআন বিজ্ঞান ও ইসলামি শিক্ষা (কিউএসআইএস):
* কুরআন বিজ্ঞান ও ইসলামি শিক্ষায় (এমকিউএসআইএস) মাস্টার্স অব আর্টস
* কুরআন বিজ্ঞান ও ইসলামি শিক্ষা, দাওয়াহ ও ইসলামি শিক্ষায় (ডিআইএস) ব্যাচেলর অব আর্টস
* দাওয়াহ ও ইসলামি শিক্ষায় (এমডিআইএস) মাস্টার্স অব আর্টস
* দাওয়াহ ও ইসলামি শিক্ষায় ব্যাচেলর অব আর্টস (অনার্স)
গ্রন্থাগার

থাম্ব|কাতার কেন্দ্রীয় গ্রন্থাগার

বিশ্ববিদ্যালয়ের মোট গ্রন্থাগারের সংখ্যা ৭ টি, নিচে এই বিষয়ক আরও তথ্য দেওয়া হলো:


বইয়ের বিষয়ভিত্তিক পরিসংখ্যান:
ছাত্রাবাস

থাম্ব|হযরত উসমান (রহ.) হল
এই বিশ্ববিদ্যালয়ে শিক্ষার্থীদের থাকার ব্যবস্থা উপলব্ধ রয়েছে। ছাত্রাবাসগুলো নিম্নরূপ (বিদেশি শিক্ষার্থীদের জন্য পৃথক ছাত্রাবাস):

স্থায়ী ক্যাম্পাস (কুমিরা):
* হজরত উসমান (রা.) হল
এছাড়া পূর্বে আরও কয়েকটি হল ছিল যা বর্তমানে অ্যাকাডেমিক ভবন হিসেবে ব্যবহার হচ্ছে।
ছাত্র সংগঠন

এখানে নিম্নলিখিত ছাত্র সংগঠন রয়েছে:

* আইআইইউসি এরাবিক ক্লাব
* আইআইইউসি বিতর্ক সোসাইটি
* আইআইইউসি আইন ক্লাব
* আইইইই আইআইইউসি স্টুডেন্ট ব্রাঞ্চ
* আইআইইউসি ইইই ক্লাব
* আইআইইউসি কম্পিউটার ক্লাব
* আইআইইউসি ইটিই ক্লাব
* আইআইইউসি সিভিল ইঞ্জিনিয়ারিং ক্লাব
* আইআইইউসি হাদীস ক্লাব
* আইআইইউসি রোবোটিক্স ক্লাব
* আইআইইউসি ইবি ক্লাব
* আইআইইউসি দাওয়াহ ক্লাব
* আইআইইউসি কুর'আনিক সাইন্সেস ক্লাব
* আইআইইউসি ফটোগ্রাফি ক্লাব
* আইআইইউসি ক্রীড়া ক্লাব
* আইআইইউসি সাংস্কৃতিক ক্লাব
* আইআইইউসি ব্যবসায় ক্লাব
* আইআইইউসি ফার্মা ক্লাব
* আইআইইউসি ভাষা ক্লাব
* রোভার স্কাউট
চিত্রশালা


File:IIUC signboard.jpg|thumb|সাইনবোর্ড
File:IIUC student bus.jpg|thumb|স্টুডেন্ট বাস
File:IIUC central library.jpg|thumb|কেন্দ্রীয় গ্রন্থাগার
File:IIUC central mosque 01.jpg|thumb|কেন্দ্রীয় মসজিদ
File:Auditorium - panoramio (1).jpg|thumb|অডিটোরিয়াম
File:IIUC central library 6.jpg|thumb|গ্রন্থাগার
File:Academic building 5 at IIUC.jpg|thumb|একাডেমিক ভবন ৫
File:IIUC Central Sports Field.jpg|thumb|কেন্দ্রীয় খেলার মাঠ

আরও দেখুন

* আন্তর্জাতিক ইসলামি বিশ্ববিদ্যালয় মালয়েশিয়া
* আন্তর্জাতিক ইসলামি বিশ্ববিদ্যালয়, ইসলামাবাদ
তথ্যসূত্র
বহিঃসংযোগ

* প্রাতিষ্ঠানিক ওয়েবসাইট



বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান
বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয়
বিষয়শ্রেণী:আন্তর্জাতিক বিশ্ববিদ্যালয়
বিষয়শ্রেণী:চট্টগ্রাম জেলার বিশ্ববিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র